钦定古今图书集成/明伦汇编/宫闱典/第051卷 > 《明妃曲》元·刘因
## 钦定古今图书集成/明伦汇编/宫闱典/第051卷 > 《明妃曲》元·刘因

“初闻丹青写明眸，明妃私喜六宫羞。再闻北使选绝
色，六宫无虑明妃愁。妾身只有愁可必，万里今从汉
宫出。悔不别君未识时，免使君心怜玉质。君心有忧
在远方，但恨妾身是女郎。飞鸿不解琵琶语，祇带离
愁归故乡。故乡休嗟妾薄命，此身虽死君恩重。来时
无数后宫花，明日飘零成底用。宫花无用妾如何，传”
去哀弦幽思多。君王要听新声谱，为谱高皇《猛士歌》。